Didirišwa tša go ithuta Beibele
Tirelo ya Rena ya Mmušo
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Dihlatse tša Jehofa
Dilo tše di Lego Gona
Nka Lebeletšana Bjang le go Belaela Kudu?
Na go belaela go dula go fošagetše?
“Ka mehla ke dula ke nagana gore: ‘Ge nka . . . ?’ ‘Go ka direga’ng ge re ka hwetša kotsi ya koloi?’ ‘Go ka direga’ng ge sefofane sa rena se ka wa?’ Ke belaela kudu ka dilo tšeo motho yo a naganago gabotse a ka se tshwenyegego kudu ka tšona.”—Charles.
“Ke dula ke belaela o ka re ke nna hamster ( phoofotšwana yeo e swanago le legotlo) yeo e dikologago godimo ga leotwana gomme e sa ye felo. Ke dula ke nagana kudu eupša ga ke fihlelele selo!”—Anna.
Therešo ya bophelo: Re phela nakong yeo Beibele e rego ke “dinako tše di hlobaetšago tšeo go lego thata go lebeletšana le tšona.” (2 Timotheo 3:1) Ka baka la seo, go belaela go ka kgoma bafsa go swana le kamoo go kgomago batho ba bagolo.
Go bolela therešo—go belaela e ka ba tutuetšo e matla. Ka mohlala, a re re o yo ngwala tlhahlobo sekolong bekeng e tlago. Go belaela go ka dira gore o bale kudu bekeng ye—gomme seo se ka go thuša go hwetša dipoelo tše kaone!
Go belaela go fihla bokgoleng bjo itšego go ka go lemoša ka kotsi. Mofsa yo a bitšwago Serena o re: “O ka belaela ka ge o tseba gore se o se dirago se fošagetše le gore o swanetše go dira diphetogo gore letswalo la gago le lokologe”.—Bapetša le Jakobo 5:14.
Therešo ya bophelo: Go belaela go ka go hola—ge feela go go tutueletša go tšea kgato e lokilego.
Eupša go thweng ge e ba go belaela go dira gore o tanywe ka gare ga dikgopolo tše di sa agego?
Go belaela kudu go ka go dira gore o ikwe o kgakgetšwe, eupša motho yo mongwe yo a nago le pono e fapanego a ka go thuša
Mohlala: Richard wa mengwaga e 19 o re: “Ke ba le dipelaelo ge ke nagana ka ditsela tše fapanego tšeo boemo bjo thata bo ka feleletšago ka gona, ke nagana ka boemo bjo ka mehla go fihlela bo fetoga pelaelo.”
O ka dira eng ge eba go belaela go go gobatša go ena le go go thuša?
Ipotšiše ge eba go belaela ga gago e le mo go kwagalago. “Go a kwagala go tshwenyega ka maikarabelo a gago; mola go belaela kudu e le selo se se sa kwagalego. Go swana le go otlela paesekela yeo e tšwilego maotwana. E go bakela mošomo eupša ga go mo e yago gona.”—Katherine.
Beibele e re: “Ke mang go lena yo ka go ba yo a belaelago, a ka oketšago tekanyo ya bophelo bja gagwe ganyenyane?”—Mateo 6:27.
Tshwenyega ka dilo tša letšatši leo. “Naganišiša ka taba ye gabotse. Na seo o tshwenyegilego ka sona lehono se tla be se sa go tshwenya gosasa? kgwedi e tlago? ngwaga o tlago? mengwaga e mehlano e tlago?”—Anthony.
Beibele e re: “Yo a nago le lebelo ga a thope sefoka lebelong, . . . le gore bao ba nago le tsebo ga ba ratwe; ka gobane nako le ditiragalo tšeo di sa letelwago di ba wela ka moka.”—Mmoledi 9:11.
Lekodišiša boemo bja gago. “Ke ile ka lemoga gore ke swanetše go kwešiša taba ka botlalo le go se tshwenyege kudu ka seo se dikologilego taba yeo. Ke swanetše go kgetha dilo tšeo di lego bohlokwa kudu gomme ke šomiše matla a ka go tšona.”—Alexis.
Beibele e re: “Le kgonthišetše dilo tše bohlokwa kudu.”—Bafilipi 1:10.
Beibele e re: “Pelaelo e lego pelong ya motho e tla e imela, eupša lentšu le lebotse le tla e thabiša.”—Diema 12:25.
Beibele e re: ‘Lahlelang dipelaelo tša lena ka moka go Modimo, gobane o a le hlokomela.’—1 Petro 5:7.
“Ge ke thoma go belaela, ke tšhollela pelo ya ka go Jehofa ka thapelo. Ke robala boroko bošego ka ge ke tseba gore bothata bja ka bo diatleng tša Jehofa—ka ge e le lefelo le kaone leo nka beago bophelo bja ka le dipelaelo tša ka go lona.”—Carissa.
“Ka mehla ke ipotšiša gore: ‘Ke ka baka la’ng ke swanetše go tshwenyega ka dilo tšeo ke sa kgonego go di laola ka nako ye goba le ge e le neng?’ Ke nagana ka mantšu a Jesu go Mateo 6:27. Se se nthuša go ithekga ka Jehofa le go theetša keletšo ya gagwe.”—Samantha.
Ke Kgahlegela Batho ba Bong bjo bo Swanago le bja ka. Na Seo se ra Gore ke Gay?
Na o Lemaletše go Bogela Diswantšho tša Batho Bao ba sa Aparago?
Na o Loketše go Ratana?
Ke ka Baka La’ng o sa Swanela go Bogela Diswantšho tša Batho Bao ba sa Aparago?
Na ke Phošo Gore Batho ba Bong bjo bo Swanago ba Ratane?
Go Thwe’ng ge e ba ke Lewa ke Bodutu?
Go Thwe’ng ge e ba ke sa Amogelwe?
Ke’ng Seo ke Swanetšego go se Tseba ka go Ngwalelana Melaetša?
Ke Swanetše go Dira’ng ge ke Tshetše Molao wa ka Gae?
Nka Dira Eng ge Eba ke Welwa ke Dilo tše Bohloko?
O ka Dira’ng ge o Tlaišwa ke Bomphenyašilo?
Nka Tutuetšwa Ke’ng Gore ke Itšhidulle?
Nka Dira’ng ge e ba go na le Bolwetši bjo bo Ntshwenyago? (Karolo 3)
Seo o Lego Sona
Ke ka Baka La’ng ke Swanetše go Thuša ba Bangwe?
Nka Lebeletšana Bjang le Diphošo tša ka?
Na go Bohlokwa Gore ke be le Mekgwa?
Na go Rogana go Tloga go Fošagetše?
Ke Eng Seo ke Swanetšego go se Tseba ka Bjala?
Ke Eng Seo ke Swanetšego go se Tseba ka Dipapadi tša Elektroniki?
Dikgatišo tše di Lego Gona
Ntšha Moneelo wa go Thekga Modiro wa Rena wa Lefase ka Bophara
BOKGOBAPUKU BJA INTHANETENG